EXCLUSIV Florin Manea, verdict despre Radu Drăgușin: "Foarte important"
Radu Drăgușin (22 de ani) este legitimat la Tottenham Hotspur din ianuarie 2024.
Cotat la 25 de milioane de euro de site-urile de specialitate, internaționalul român a semnat cu gruparea londoneză în perioada de transferuri din ianuarie un contract valabil până la finele stagiunii 2029/30.
Florin Manea, verdict despre Radu Drăgușin: "Foarte important"
Florin Manea, impresarul lui Radu Drăgușin, a precizat că fotbalistul e bucuros să revină la națională pentru cele două jocuri de pregătire din luna martie și susține că cei de la Tottenham Hotspur îi apreciază evoluțiile.
"El cu emoțiile mai puțin, dar e bucuros să revină la echipa națională. Pentru el mereu echipa națională a însemnat mult. E bine că a jucat la Spurs. A prins o repriză și un meci întreg.
E greu, are și el nevoie de timp să se acomodeze. Dar lucrurile merg spre bine. Nu am nicio îndoială asupra valorii lui și asupra faptului că se va impune. Eu știu cum se antrenează, cum își trăiește viața. Face totul pentru fotbal. E doar o chestiune de timp.
Important e că joacă la nivelul la care joacă. În cel mai tare campionat al lumii. Cei de acolo în apreciază", a spus Florin Manea pentru PRO TV și Sport.ro.
Radu Drăgușin a bifat deja cinci apariții în Premier League, iar în ultima confruntare cu Fulham, încheiată 0-3, fotbalistul a fost integralist.
Cu Aston Villa, în etapa #28 din eșalonul de elită al Angliei, Radu Drăgușin și-a trecut în cont 41 de minute, după ce l-a înlocuit pe Micky van de Ven, ieșit la începutul părții secunde accidentat.
Urmăriți SPORT.RO și pe Google News